جمهورباشقانی رجب طیب اردوغان، سوریه‌ده، ۱۲۰ساعات ایچری‌سین‌ده آمریکا بیرلشمیش دؤولتلری ایله آنلاشیلان شرطلر یئرینه یئتیریلمه‌سه باریش بولاغی عملیاتینین قالدیغی یئردن داوام ائدجگینی بیلدیردی.
کایسئری‌ده توپلو آچیلیش مراسیمین‌ده دانیشان اردوغان،
"هانگی چیلغین بیزه زنجیر ووراجاقمیش؟ سوروشورام، ترور هؤرگوتلری می بیزه زنجیر ووراجاقمیش، تئرور هؤرگوتلری ایله قویون قویونا یاتانلار می بیزه زنجیر ووراجاقمیش، اللرین‌ده یوز مینلرجه معصوم قانی اولانلار، می بیزه زنجیر ووراجاقمیش؟ بونلار تورک میللتینی تانیمیرلار، اما تانییاجاقلار. یا افندیجه تانییاجاقلار، یا دا درسلرینی آلا آلا تانییاجاقلار" دئدی.
بئله بیر اورتام‌دا، ترورا قارشی صمیمی دوروش صاحبی هر کسین اؤزلرینه دستک اولماسینی گؤزلدیکلرینی دیله گتیره‌ن اردوغان،
"مع الاسف سون ۹ گون‌ده اؤلکه‌میزه قارشی هر جور چیرکین‌لیک سرگیلندی. اۆزلرده‌کی ماسکلار دوشدویو اوچون کیمین کیم اولدوغونو گؤردوک" ایفاده‌سینی ایشلتدی.
آمریکا ایله آنلاشما قونوسوندا پرزیدنت اردوغان،
"بو گون ایکینجی گون. سه‌شنبه گئجه‌سی سۆره بیتیر. ایکی طرف ده اؤز آنلاییشینا گؤره آچیقلاما وئریر. بیز نه دئدییمیزی بیلیریک. اولورسا اولور، اولمازسا ۱۲۰ ساعاتین بیتدیگی دقیقه قالدیغیمیز یئردن داوام ائدر، تروریستلرین باشینی ازمه‌یه داوام ائدریک. تورکییه، ان باشین‌دان بری اورتایا قویدوغو شرطلردن ان کیچیک بیر انحراف گؤسترمه‌میشدیر" دئیه دانیشدی.
دونن آمریکا پرزیدنتی دونالد ترامپ ایله دانیشدیغینی، سه‌شنبه گونو ده قونو حاقیندا روسیا پرزیدنتی ولادیمیر پوتین ایله دانیشاجاغینی بیلدیره‌ن اردوغان،
"اگر اؤلکه‌میزه وئریله‌ن سؤزلر توتولمازسا، گئچمیش‌ده اولدوغو کیمی گؤزله‌مه‌یه‌جک، وئردیگیمیز سۆره بیتدیگی آن حعملیاتا داوام ائدجییک" دئدی.
